  Майя Бывальцева 11–25 оштолэзе Удмуртиын Кыкетӥ Калыккуспо Парадельфи шудонъёслэн быръён (куриськонъёсты кутон) люкетэз ортчоз. Со сярысь ивортэ улосвыл тӧролэн но кивалтэтлэн пресс-службазы. Сӧсыръёс пӧлын вожвылъяськон 8 ӧръёсъя мыноз: суредан искусство, аудиовизуальной искусство, театр искусство, крезьгур искусство, литература, эктон, оригинальной жанр но выросъёсын кырӟан. Шудонъёсы пыриськон понна куриськонъёс сётыны быгато солистъёс но, инклюзив коллективъёс но (отын 50 процентлэсь уноез сӧсыръёс луыны кулэ). Ужъёслэн туспуктэмъёсынызы, возьматонъёсын видео- но аудиофайлъёсын куриськонъёсты method@unatlib.org.ru электрон адресъя лэзёно. Ватсаса юанъёсын Удмуртиысь лулчеберетъя но туризмъя министерствое (тел: (3412) 575-566) яке мерлыко политикая но ужъя министерствое (тел: (3412) 688-377) вазиськыны луэ. Тодэ вайытом, Кыкетӥ Калыккуспо Парадельфи шудонъёс Ижкарын 11–17 шуркынмонэ ортчозы. Радъясьёслэн чакламзыя, ужрадэ Россиысь но кунгож сьӧрысь кык сюрс пала адями лыктоз. Тегъёс: Лулчеберет Ижкар Удмуртия сӧсыръёс  